**Δελτίο Τύπου**

Το Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας «ΘΗΣΕΑΣ ΚΥΚΛΑΔΩΝ», στο πλαίσιο μιας σειράς παρεμβάσεων που θα υλοποιηθούν το Μάιο του 2016, με στόχο την **πρόληψη της εξάρτησης από το διαδίκτυο,** αξιοποιεί την εκπαιδευτική παιδική θεατρική παράσταση **«Η Φάρμα του Διαδικτύου»** της θεατρικής ομάδας «Χιλιοδέντρι». Η παράσταση, η οποία απευθύνεται σε μαθητές Πρωτοβάθμιας Εκπαίδευσης έχει στόχο την ευαισθητοποίηση τους σε ζητήματα ασφαλούς πλοήγησης στο διαδίκτυο και είναι εγκεκριμένη από το Ελληνικό Κέντρο Ασφαλούς Διαδικτύου «SAFERINTERNET.GR» και το Υπουργείο Παιδείας και Θρησκευμάτων. Η παρακολούθησή της από τους μαθητές θα είναι **δωρεάν,** καθώς θα χρηματοδοτηθεί εξ ολοκλήρου από το Κέντρο Πρόληψης.

Το πρόγραμμα των παραστάσεων έχει ως εξής:

|  |  |  |
| --- | --- | --- |
| **ΝΗΣΙΑ** | **ΗΜΕΡΟΜΗΝΙΑ ΠΑΡΑΣΤΑΣΕΩΝ** | **ΤΟΠΟΣ ΔΙΕΞΑΓΩΓΗΣ** |
| Ίο (1)\* | 17 Μαΐου-ώρες σχολείου | Δημοτικό Σχολείο |
| Σαντορίνη (2) | 18 Μαΐου-ώρες σχολείου | Villagio Cinema |
| Πάρο (2) | 19 Μαΐου-ώρες σχολείου | Πολυγωνικό κτίριο του Γενικού Λυκείου Παροικίας |
| Αντίπαρο (1) | 19 Μαΐου στις 17:00 | Δημοτικό Σχολείο |
| Αμοργό (2) | 20 Μαΐου-ώρες σχολείου&20 Μαΐου στις 18:00 | Νηπιαγωγείο Θολαρίων&Δημοτικό Σχολείο Αρκεσίνης |
| Τήνο (3) | 24 Μαΐου-ώρες σχολείου | 3ο Δημοτικό Σχολείο |
| Σίφνο (1) | 31 Μαΐου-ώρες σχολείου | Ίδρυμα Πρόκου |

\*(αριθμός παραστάσεων)

Παράλληλα θα πραγματοποιηθούν **ανοιχτές συναντήσεις –συζητήσεις** με γονείς και εκπαιδευτικούς στις περιοχές παρέμβασης, με θέμα: **«Γονείς και παιδιά στην εποχή της τεχνολογίας: Δυνατότητες και Περιορισμοί».**

Οι ακριβείς ημερομηνίες και τόποι διεξαγωγής των συναντήσεων-συζητήσεων για κάθε νησί έχουν ως εξής:

|  |  |  |
| --- | --- | --- |
| **ΝΗΣΙΑ** | **ΣΥΝΑΝΤΗΣΗ-ΣΥΖΗΤΗΣΗ** | **ΤΟΠΟΣ ΔΙΕΞΑΓΩΓΗΣ** |
| Ίο | 16 Μαΐου στις 18:30 | Δημοτικό Σχολείο |
| Σαντορίνη | 17 Μαΐου στις 18:30 | Μπελλώνιο Πολιτιστικό Ίδρυμα |
| Τήνο | 23 Μαΐου στις 18:30 | 1ο Δημοτικό Σχολείο |
| Σίφνο | 30 Μαΐου στις 18:30 | Ίδρυμα Πρόκου |

Οι παρεμβάσεις πραγματοποιηθήκαν σε συνεργασία με τους Δήμους των αντίστοιχων περιοχών.

Για περισσότερες πληροφορίες μπορείτε να απευθύνεστε στο Κέντρο Πρόληψης «ΘΗΣΕΑΣ ΚΥΚΛΑΔΩΝ», τηλ: 22810- 85149 .